Afrikaans steeds uniek - Die Kwêvoël
Afrikaans steeds uniek
April 22, 2015 kwevoel
Met Afrikaans nou ook in die apartheidsarena, veral onder diegene wat Afrikaans op skole- en veral op universiteitsvlak wil inkort, wil mens eerder die teenstrydigheid van dr Michael le Cordeur, ‘n direkteur van die Afrikaanse Taalraad, se stelling aanvat dat Langenhoven se uitlating “Afrikaans die grootste enkele prestasie is wat nie saam met die witman van oorsee af gekom het nie.”
CJ Langenhoven is op 12 Augustus 1873 in die Ladismith omgewing in die Wes-Kaap gebore, lank voordat die Britte die hele Suid-Afrika gekoloniaseer het. Hy is op 15 Julie 1932 in Oudtshoorn oorlede, lank voordat DF Malan die Brits geöriënteerde Smuts in ‘n verkiesingstryd verslaan het. Met ander woorde, lank voor die dae van apartheid wat aanmekaar teen die Afrikaner se kop gegooi word.
Gedurende hierdie tyd het die Britse regering die basis van apartheid gelê en is Afrikaans ook op ‘n stadium op skolevlak verbied, met die Brite wat Afrikaans wou uitroei en dit vervang met Engels as onderrig- en gebruikstaal.
Hierdie Afrikaans het sy onstaan baie dekades vroeër gehad as die taal waarmee die Maleiers en ander gekleurde inwoners van die Kaap, as huishulpe/slawe van die wit bevolking, wat op daardie stadium nog wesenlik Hollands as taal gebruik het, te kommunikeer.
Self moes ek gedurende my jare as jong tegnikus in die tegniese ontwerpseksie van Atlas Vliegtuigkorporasie, Italiaans aanleer om die tegniese handleiding van die Impala, wat deur Macchi in Italië ontwerp is, onder die knie te kry. Dit het my in staat gestel om die sterkteberekenings van die verskillende vliegtuigkomponente te kon ontleed. Dit nieteenstaande die feit dat die onderrig wat ek ontvang het totaal in Afrikaans geskied het, met hier en daar so ‘n stukkie Engelse vertaling tussenin.
← Eskom will not cut power to TLM: Guarantee from Acting Municipal Manager